Σε τραγωδία παραλίγο να καταλήξει η προσπάθεια μιας οικογένεια στο χωριό Ορεινό της Ιεράπετρας να ζεσταθεί μέσα στην κακοκαιρία των τελευταίων ημερών.

Σύμφωνα με τις πληροφορίες τέσσερα παιδάκια ηλικίας από 8 ως 13 ετώ,ν καθώς επίσης ένα ζευγάρι ενηλίκων και μια ηλικιωμένη μεταφέρθηκαν στις 5 τα ξημερώματα της Τετάρτης εσπευσμένα στο νοσοκομείο Ιεράπετρας με ασθενοφόρο του ΕΚΑΒ. Όπως διαπιστώθηκε όλοι είχαν υποστεί δηλητηρίαση από τις αναθυμιάσεις της σόμπας και έτσι κρίθηκε αναγκαία η νοσηλεία τους. Σύμφωνα με τις ίδιες πηγές τα τέσσερα παιδάκια νοσηλεύονται στην Παιδιατρική Κλινική, ωστόσο η κατάσταση της υγείας τους δεν διατρέχει κίνδυνο.

Τα παιδάκια είναι ξαδερφάκια, ενώ το ζευγάρι ενηλίκων είναι γονείς κάποιων εκ των παιδιών και η ηλικιωμένη είναι η γιαγιά της οικογένειας..



